તાજેતરમાં પેટ્રોલ અને ડીઝલમાં જે ભાવ વધારો થયો છે તેનાંથી આપણને સૌને પીડા થાય તે સ્વાભાવિક છે.હકીકતમાં તેની પાછળ વૈશ્વિક કારણો જવાબદાર છે,સરકાર તેનાંથી બનતું બધું કરી રહી છે અને કરવું પણ જોઈએ, પરંતુ આપણે આ બાબતે સરકારને ગાળો આપવા સિવાય બીજું શું કર્યું ? શું આપણે અઠવાડિયામાં એક દિવસ વાહનો વાપરવાનું બંધ કરી પબ્લિક ટ્રાન્સપોર્ટનો ઉપયોગ શરુ કર્યો ? શું આપણે બિનજરૂરી વાહનોનો ઉપયોગ ટાળ્યો ? શું આપણે શક્ય હોય ત્યાં સાઇકલનો વિકલ્પ અપનાવ્યો ?તો જવાબ છે,ના. આજે વિશ્વનાં અનેક શહેરોમાં લોકો સ્વેચ્છાએ ‘વન ડે – નો કાર’ના નિયમને અપનાવી રહ્યાં છે.સાઇકલનો ઉપયોગ વધારી રહ્યાં છે.તેનાં અનેક ફાયદાઓ છે.પૈસાની બચત થાય છે.તંદુરસ્તી માટે પણ સારું છે.પ્રદૂષણ ઘટે છે.દેશનું વિદેશી હુંડીયામણ બચે છે.આયાત ઓછી થવાથી દેશનું અર્થતંત્ર પણ મજબુત બને છે.આ રીતે પણ આપણે દેશને ઉપયોગી થઇ શકીએ છીએ.